manzon Allah (tsira da amincin Allah su tabbata a gare Shi) Ya kasance tun kafin a maSa wahayi cikin masu ɗaukaka na larabawa, mai kuma husa'ar Magana, sai kuma wanan Alƙur'anin da Ya sha banban da maganarSa ya zo maSa, kuma duk da cewa maganarSa ta kai matuka wajen iya bayani; sai dai wannan Alƙur'ani Ya wuce bayaninSa. Yana cewa: wannan daga Allah ne, kuma Yana kalubalentar su, su zo da kwatwankwacinSa, kuma wannan kalubale ba ga kuraishawa ba ko larabawa ne kaɗai ba; ãa ya sahfi dukkan mutane da aljannu ne. Allah Yana cewa: « Ka ce: Lalle ne idan mutãne da aljannu sun tãru a kan su zo da misãlin wannan Alƙur'ãni bã zã su zo da misãlinsa ba, kuma kõ dã sãshinsu yã kasance mataimaki ga sãshi ». [ Suratul Al-isra' a 88]. Sa'annan Allah Ya kalubalence su da su zo da sura goma ababen ƙirƙirowa kamar yanda suke faɗa, suka kuma kasa.